ശൈഖ് നാസിര് ബിന് ഹമദ് മന്ത്രിമാരുമായി ചര്ച്ച നടത്തി മനാമ: യുവജനകായിക കാര്യങ്ങള്ക്കായുള്ള ഹമദ് രാജാവിെന്റ പ്രതിനിധിയും ദേശീയ സുരക്ഷ കൗണ്സില് ഉപദേഷ്ടാവുമായ ശൈഖ് നാസിര് ബിന് ഹമദ് ആല് ഖലീഫ വിദ്യാഭ്യാസ മന്ത്രി മാജിദ് ബിന് അലി അന്നുഐമി, യുവജനകായിക കാര്യ മന്ത്രി അയ്മന് ബിന് തൗഫീഖ് അല് മുഅയ്യദ് എന്നിവരുമായി ചര്ച്ച നടത്തി. രാജ്യത്തിെന്റ യശസ്സും പാരമ്ബര്യവും കാത്തുസൂക്ഷിക്കുന്ന യുവ സമൂഹത്തിെന്റ വളര്ച്ചക്കായി വിവിധ പദ്ധതികള് ആവിഷ്കരിച്ച് നടപ്പാക്കിക്കൊണ്ടിരിക്കുന്ന ശൈഖ് നാസിര് ബിന് ഹമദിന് മന്ത്രിമാര് പ്രത്യേകം ആശംസകള് നേര്ന്നു. യുവജനങ്ങളെ വളര്ത്തിക്കൊണ്ടുവരുന്നതിനും അവരുടെ കഴിവുകള് പരിപോഷിപ്പിക്കുന്നതിനും ഇരു മന്ത്രാലയങ്ങളുമായി സഹകരിക്കുന്നതിനുള്ള സാധ്യതകള് ചര്ച്ചയായി. ചര്ച്ചയില് വിദേശകാര്യ മന്ത്രാലയ അണ്ടര് സെക്രട്ടറി ശൈഖ് അബ്ദുല്ല ബിന് അഹ്മദ് ആല് ഖലീഫയും സന്നിഹിതനായിരുന്നു.